Publication: Magyar Közlöny
Issue: MK-2009-189 (Year: 2009, Number: 189)
Era: 2004-2010
Section: A Pénzügyi Szervezetek Állami Felügyeletérõl szóló 2007. évi CXXXV. törvény (a továbbiakban: Psztv.) 1. §-a helyébe
Paragraph Index: 443

(2) Az (1) bekezdés szerinti nettó árbevételt a jogsértést megállapító határozat meghozatalát megelõzõ üzleti évre vonatkozó éves beszámoló vagy az egyszerûsített éves beszámoló (a továbbiakban együtt: beszámoló) szerinti nettó árbevétel alapján kell meghatározni. Ha a szolgáltató mûködési ideje egy évnél rövidebb, az adatokat éves szintre kell vetíteni. Ha a szolgáltatónak a jogsértést megállapító határozat meghozatalát megelõzõ üzleti évben elért nettó árbevételérõl nem áll rendelkezésre hitelesnek tekinthetõ információ, a fogyasztóvédelmi bírság maximális összegének meghatározásakor az utolsó hitelesen lezárt üzleti év nettó árbevétele az irányadó. Beszámolóval még nem rendelkezõ, újonnan alapított szolgáltató esetében az eljárás megindításának évére vonatkozó üzleti tervet, ennek hiányában a szolgáltató által a hatóság felhívására közölt, a számvitelrõl szóló törvénynek a közbensõ mérleg készítésére vonatkozó szabályai szerint az eljárás megindításának napjával mint fordulónappal kiszámított nettó árbevételt kell figyelembe venni.

Source: https://magyarkozlony.hu/hivatalos-lapok/362ecb0a7b03eed9e42bea8078ddf4f6f494e68c/dokumentumok/7b0115f66ab7f5ae4f0511a2d34822db7330ad61/letoltes